《永春道中呈贾九》
宋代·刘黻

永春春不断，桑柘满林丘。
云薄无多雨，山清即是秋。
浅沙寒立鹭，小迳晚归牛。
不惯同为客，逢人问突头。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。